Anexa la H.C.L. nr.____din_____

REGULAMENT
 privind modul de reglementare, instituire și administrare a taxei speciale de salubrizare pe raza municipiului Timișoara 

I. DISPOZIŢII GENERALE

1.În conformitate cu prevederile art. 30 din Legea nr.273/2006 privind finanţele publice locale actualizată, coroborate cu prevederile art. 484 din Legea nr.227/2015 privind Codul Fiscal, pentru funcţionarea unor servicii publice locale create în interesul persoanelor fizice şi juridice, Consiliul Local poate adopta taxe speciale, stabilind cuantumul acestora anual şi aprobând regulamentul de stabilire a modului de organizare şi funcţionare a serviciilor publice de interes local pentru care se propun taxele respective.
2.Potrivit prevederilor art. 26 alin. 1 din Legea nr. 101/2006 a serviciului de salubrizare a localităţilor, republicată şi modificată, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin (...):
  „taxe  speciale, în cazul prestaţiilor de care beneficiază individual fără contract”
       3.Potrivit alin.3 al articolului mai sus menţionat, autorităţile administraţiei publice locale au obligaţia să instituie taxe speciale, conform prevederilor alin.l lit.c), şi să deconteze lunar operatorilor, direct din bugetul local, contravaloarea prestaţiei  efectuate la utilizatorii fără contract.
4.Conform art.6 alin.l lit.k) din legea mai sus menţionată, autorităţile deliberative ale unităţilor administrative-teritoriale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor având atribuţii în stabilirea taxelor speciale şi aprobarea tarifelor pentru servicii de salubrizare, cu respectarea reglementărilor în vigoare.
5.La art. 16 alin.2 din Ordinul nr.82/9.03.2015 emis de Autoritatea Națională de Reglementare pentru Serviciile Comunitare de Utilități Publice, privind aprobarea Regulamentului cadru al serviciului de salubrizare a localităţilor, intrat în vigoare la data de 24.03.2015, se prevede că autoritatea deliberativă a administraţiei publice locale aprobă/instituie tarife/taxe de salubrizare pentru constituirea fondurilor necesare finanţării activităţii.
6.Taxa de salubrizare este o taxă cu destinaţie specială, fiind utilizată pentru asigurarea finanțării serviciului de salubrizare, în cazul prestaţiilor de care beneficiază individual fără contract utilizatorii, scop pentru care a fost stabilită această taxă prin H.C.L.M.T. nr.339/2021 şi care  trebuie aprobată de Consiliul Local al Municipiului Timişoara, în fiecare an, pentru anul fiscal următor, instituindu-se astfel ca și taxă specială. Taxa are drept scop acoperirea cheltuielilor serviciului de salubrizare efectuat pentru colectarea, transportul, depozitarea și eliminarea deșeurilor municipale nepericuloase de la utilizatorii serviciului efectuat pentru persoanele fizice şi juridice care nu au încheiat un contract pentru prestarea serviciilor de salubrizare cu operatorul de servicii publice de salubrizare.
7.Operatorul de salubrizare are exclusivitatea prestării serviciului de salubrizare pentru toţi utilizatorii din raza administrativ-teritorială a Municipiului Timişoara.
8.Persoanele fizice şi juridice care nu sunt în relaţii contractuale cu operatorul de servicii publice de salubrizare şi produc la rândul lor deşeuri, similar cu cei care au contractat aceste servicii, beneficiază de aceleaşi servicii de care beneficiază şi acele persoane care au încheiate contracte pentru aceste servicii, în sensul că deşeurile pe care le generează aceste persoane sunt colectate şi transportate, potrivit Sistemului Integrat de Management al Deșeurilor în Județul Timiș, situaţie faţă de care se impune instituirea taxei speciale de salubrizare.
9.Destinaţia taxei speciale de salubrizare este acoperirea serviciilor prestate de către operator în baza documentelor justificative prezentate, precum și acoperirea costului colectării taxei. 
10.Potrivit art.3 din Legea nr.101/2006, serviciul de salubrizare se organizează şi funcţionează pe baza următoarelor principii:
a) protecţia sănătăţii populaţiei;
b) responsabilitatea faţă de cetăţeni;
c) conservarea şi protecţia mediului înconjurător;
d) asigurarea calităţii şi continuităţii serviciului;
e) tarifarea echitabilă, corelată cu calitatea şi cantitatea serviciului prestat;
f) nediscriminarea şi egalitatea de tratament al utilizatorilor;
g) transparenţa, consultarea şi antrenarea în decizii a cetăţenilor;
h) administrarea corectă şi eficientă a bunurilor din proprietatea publică sau privată a unităţilor administrativ-teritoriale şi a banilor publici.

II. MODALITĂȚI ȘI CONDIŢII DE STABILIRE A TAXEI SPECIALE DE SALUBRIZARE

 1. Taxa specială de salubrizare se instituie în sarcina persoanelor fizice/juridice care produc deşeuri municipale, pe raza Municipiului Timişoara, care nu au încheiat un contract pentru prestarea serviciilor de salubrizare cu operatorul de servicii publice S.C. RETIM ECOLOGIC SERVICE S.A. În Municipiul Timișoara, colectarea separată și transportul separat al deșeurilor menajere și similare reziduale și al deșeurilor reciclabile este asigurat prin operatorul economic S.C. RETIM ECOLOGIC SERVICE S.A., potrivit contractului nr.2303/08.12.2017 de delegare a gestiunii prin concesiune a serviciilor de colectare-transport al deșeurilor municipale din cele 5 zone ale județului Timiș - Lotul 2 – Servicii de colectare și transport deșeuri din Zona 1 Timișoara, încheiat cu Asociația de Dezvoltare Intercomunitară Deșeuri Timiș (ADID Timiș).
2. Taxa specială de salubrizare se datorează de către:
a) persoanele fizice cu domiciliul sau reşedinţa în Municipiul Timişoara care nu au încheiat contract de prestări de servicii cu operatorul de servicii publice de salubrizare;
b) persoanele juridice cu sediul sau punct de lucru în Municipiul Timişoara care nu au încheiat contract de prestări de servicii cu operatorul de servicii publice de salubrizare;
 	c) persoanele fizice şi persoanele juridice ale căror contracte au fost denunţate în mod unilateral de către operatorul de servicii publice de salubrizare, pentru neachitarea contravalorii serviciilor prestate în termen de 30 de zile calendaristice de la data expirării termenului de plată, prevăzut în contract;
d) chiriaşii imobilelor aflate în proprietatea statului, a Municipiului Timişoara sau proprietate privată, care beneficiază de serviciul de salubrizare şi care nu au încheiate contracte cu operatorul de servicii publice de salubrizare sau a căror contracte au fost reziliate pentru neachitarea contravalorii serviciilor prestate în termen de 30 de zile calendaristice de la data expirării termenului de plată, prevăzut în contract;
e) persoanele fizice/juridice care ocupă imobile aflate în proprietatea statului, a Municipiului Timişoara sau proprietate privată, care beneficiază de serviciul de salubrizare şi care nu au încheiate contracte cu operatorul de servicii publice de salubrizare sau a căror contracte au fost reziliate pentru neachitarea contravalorii serviciilor prestate în termen de 30 de zile calendaristice de la data expirării termenului de plată, prevăzut în contract.
3. Taxa de salubrizare se datorează începând cu data de întâi a lunii următoare celei în care contribuabilul îndeplineşte condiţiile pentru datorarea taxei speciale, reglementate la pct. 2 lit a-e din prezentul capitol. 
4. Cuantumul taxei de salubrizare aferent colectării deșeurilor municipale (deșeuri reziduale și deșeuri reciclabile) este prezentat, mai jos:

	Tarif
	UM
	Tarif unic

	Populație urban
	
	

	Colectarea separată și transportul separat al deșeurilor municipale
	lei/persoană/lună
	12,86 (TVA inclus)

	Tarif 
Populație urban
	UM
	Tarife distincte

	Colectarea separată și transportul separat al deșeurilor reziduale de la populație în mediul urban
	lei/persoană/lună
	9,84 (TVA inclus)

	Colectarea separată și transportul separat al deșeurilor reciclabile de la populație în mediul urban
	lei/persoană/lună
	3,02 (TVA inclus)

	   Tarif
Operatori economici şi instituţii publice
	UM
	Tarif unic

	Colectarea separată și transportul separat al deșeurilor similare
	lei/tonă
	367,68 + TVA

	Tarif
Operatori economici şi instituţii publice
	UM
	Tarife distincte

	Colectarea separată și transportul separat al deșeurilor similare reziduale
	lei/tonă
	425,04 + TVA

	Colectarea separată și transportul separat al deșeurilor similare reciclabile
	lei/tonă
	261,40 + TVA



5.Aceste tarife sunt în strictă concordanță cu tarifele prevăzute în contractul de concesiune dintre operator și ADID Timiș. 
6. In cazul utilizatorilor persoane fizice locatare a unui imobil și beneficiare a serviciului de salubrizare in lipsa unui contract, operatorul de servicii de salubrizare S.C. RETIM ECOLOGIC SERVICE S.A. va proceda la somarea acestora în vederea încheierii contractului de prestări servicii. În cazul in care persoanele somate nu se prezintă la sediul operatorului de servicii publice de salubrizare în termen de 5 zile lucrătoare de la data somării, în vederea semnării contractului, ori refuză semnarea acestuia, operatorul este îndreptățit să solicite instituțiilor abilitate ale statului obținerea datelor referitoare la persoanele  fizice din respectivele imobile.
7.Pentru determinarea numărului de persoane, operatorul de salubrizare va înștiința Direcția Poliției Locale Timișoara despre unitățile locative unde se regăsesc persoane care beneficiază de serviciu de salubrizare fără contract, urmând ca agenții constatatori să identifice aceste persoane, să le sancționeze potrivit HCLMT nr. 371/2007 sau Legii nr. 101/2006, republicată, după caz și să dispună un termen pentru intrarea în legalitate, prin încheierea contractului de servicii publice de salubrizare.
8.În cazul în care, în urma activităților specifice, agenții constatatori din cadrul Direcţiei Poliţiei Locale Timişoara depistează persoane fizice care beneficiază de servicii de salubrizare fără contract și care nu se regăsesc în înștiințarea transmisă de operatorul de servicii publice de salubrizare, vor lua măsuri de sancționare contravențională a acestor persoane, potrivit HCLMT nr. 371/2007 sau Legii nr. 101/2006, republicată, după caz, dispunând un termen pentru intrarea în legalitate, prin încheierea contractului de servicii publice de salubrizare. 
9.În cazul în care persoanele fizice identificate refuză să se conformeze măsurii stabilite prin procesul-verbal de constatare și sancționare a contravenției sau prin somație, respectiv să încheie contractul pentru asigurarea serviciilor de salubrizare, Direcția Poliției Locale Timișoara va întocmi o listă care va conține datele de identificare a persoanelor fizice asupra cărora se va institui taxa specială de salubrizare (nume, prenume, CNP, adresa), numărul persoanelor din fiecare familie şi numărul persoanelor care locuiesc la o anumită adresă/imobil si care sunt beneficiare a serviciului de salubrizare fără contract. 
10.Datele astfel obținute de Direcția Poliției Locale, respectiv lista utilizatorilor (persoane fizice) identificate fară contract pentru prestarea serviciilor de salubrizare sau a căror contracte au fost reziliate vor fi transmise Biroului Salubrizare/Serviciului Managementul Deșeurilor și Salubritate din cadrul aparatului de specialitate a Municipiului Timişoara până în ultima zi lucrătoare a fiecărei luni, in vederea instituirii în sarcina acestora a taxei speciale de salubrizare. 
  	 11.In cazul persoanelor juridice beneficiare ale serviciului de salubrizare fără contract, operatorul S.C. RETIM ECOLOGIC SERVICE S.A. transmite lunar Biroului Salubrizare/Serviciului Managementul Deșeurilor și Salubritate și Direcției Poliției Locale Timișoara, datele de identificare a acestora.
12. În cazul în care, în urma activităților specifice, agenții constatatori din cadrul Direcţiei Poliţiei Locale Timişoara depistează persoane juridice care beneficiază de servicii de salubrizare fără contract și care nu se regăsesc în înștiințarea transmisă de operatorul de servicii publice de salubrizare, vor lua măsuri de sancționare contravențională a acestor persoane, potrivit HCLMT nr. 371/2007 sau Legii nr. 101/2006, republicată, după caz, dispunând un termen pentru intrarea în legalitate, prin încheierea contractului de servicii publice de salubrizare.
	13.În cazul în care persoanele juridice asupra cărora s-au luat măsuri de sancționare contravențională refuză să încheie contractul de servicii publice de salubrizare, agenții constatatori din cadrul Direcției Poliției Locale Timișoara vor întocmi o listă care va cuprinde datele de identificare ale persoanelor juridice mai sus menționate.
	14. Lista care cuprinde datele de identificare ale persoanelor juridice care refuză să încheie contracte de servicii publice de salubrizare va fi transmisă Biroului Salubrizare/Serviciului Managementul Deșeurilor și Salubritate până în ultima zi lucrătoare a fiecărei luni, în vederea instituirii taxei speciale de salubrizare.
           15. În cazul persoanelor fizice şi juridice ale căror contracte pentru prestarea serviciilor de salubrizare au fost denunţate în mod unilateral de către operatorul de servicii de salubrizare, pentru neachitarea contravalorii serviciilor prestate în termen de 30 de zile calendaristice de la data expirării termenului de plată, acesta va proceda la preavizarea beneficiarilor mai sus menționați și la comunicarea datelor de identitate ale acestora către Biroul Salubrizare/Serviciul Managementul Deșeurilor și Salubritate și către  Direcția Poliției Locale Timișoara, care va efectua verificări și va stabili situația actuală a beneficiarilor, respectiv dacă în locațiile respective se generează deșeuri.
	16. În cazul beneficiarilor persoane fizice și juridice ale căror contracte sunt reziliate și care generează deșeuri, se vor lua măsurile de sancționare contravențională potrivit HCLMT nr. 371/2007 sau Legii nr. 101/2006, republicată, după caz și se va dispune intrarea în legalitate, prin încheierea unui nou contract de servicii publice de salubrizare.
	17. Informațiile obținute în urma controalelor efectuate de către agenții constatatori din cadrul Direcției Poliției Locale Timișoara vor fi comunicate Biroului Salubrizare/Serviciului Managementul Deșeurilor și Salubritate.
18.Taxa specială de salubrizare se va datora începând cu data de 1 a lunii următoare datei la care s-a denunţat contractul pentru prestarea serviciilor de salubrizare, pe baza datelor existente în baza de date a operatorului de salubritate și a celor comunicate în urma verificărilor efectuate de agenții constatatori din cadrul Direcției Poliției Locale Timișoara. 
  	19. Biroul Salubrizare/Serviciul Managementul Deșeurilor și Salubritate, verifică informaţiile transmise de către operatorul de salubrizare şi transmite trimestrial Direcţiei Fiscale a Municipiului Timişoara până la data de 15 martie, 15 iunie, 15 septembrie si 15 decembrie a fiecărui an un tabel cuprinzând persoanele fizice si juridice în sarcina cărora trebuie instituită taxa specială cu datele de identificare, adresele acestora, cuantumul taxei si perioada pentru care se datorează taxa.  
[bookmark: _GoBack]  	20. În baza informațiilor și datelor înscrise în tabelul transmis potrivit  pct. 19, Direcţia Fiscală a Municipiului Timişoara stabilește taxa specială de salubrizare, prin decizie de impunere, emisă in maxim 15 zile de la data comunicarii tabelului.
  	21. Termenul de plată a taxei speciale de salubrizare se stabilește în funcție de data comunicării deciziei de impunere, prevăzută la pct. 20, astfel:
 a) dacă data comunicării este cuprinsă, în intervalul 1-15 din lună, termenul de plată este până la data de 5 a lunii următoare, inclusiv;
b). dacă data comunicării este cuprinsă în intervalul 16-31din lună, termenul de plată este până la data de 20 a lunii următoare, inclusiv. 
         22.Pentru neplata la termen a taxei se datorează majorări de întârziere în cuantum de 1% din cuantumul obligaţiilor principale neachitate în termen, calculată pentru fiecare lună/fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.
          23.În cazul în care pe parcursul anului fiscal intervin modificări de natura celor care duc la încetarea datorării taxei operatorul de salubrizare are obligaţia de a transmite către Biroul Salubrizare/Serviciul Managementul Deșeurilor și Salubritate, informaţii cu privire la încheierea de noi contracte cu persoanele care au beneficiat în lipsa unui titlu de serviciile de salubrizare, în vederea eliminării obligației de plată a taxei speciale de salubrizare pentru respectivele persoane.
In această situație persoanele respective vor fi cuprinse in tabelele transmise Direcției Fiscale a Municipiului Timișoara cu numărul de luni corespunzătoare din trimestrul raportat pentru care acesta datorează taxa specială de salubrizare. 
24. Taxa încetează a se mai datora începând cu data de 1 a lunii următoare celei în care persoanele fizice sau juridice încheie contracte pentru prestarea serviciilor de salubrizare cu operatorul de salubrizare.
25. Operatorul S.C. RETIM ECOLOGIC SERVICE S.A. are obligația de a transmite Biroului Salubrizare/Serviciului Managementul Deșeurilor și Salubritate, lista cu persoanele fizice/juridice care au încheiat aceste contracte, în caz contrar, orice cheltuieli efectuate/suportate de catre municipiu cu orice titlu ca urmare a aplicării prezentei proceduri în vederea stabilirii și colectării taxei speciale de salubrizare, vor cădea în sarcina operatorului, iar contravaloarea prestației decontată lunar din bugetul autorității locale către operatorul de servicii urmează a fi restituită de către acesta.


DISPOZIŢII FINALE

Taxa specială de salubrizare se va actualiza anual prin hotărâre a Consiliului Local al Municipiului Timişoara sau la propunerea operatorului în cazul în care intervin modificări semnificative a elementelor de cost/tarif.
Prezentul Regulament intră în vigoare începând cu data de 01.01.2022.

